Document ID: 32004R0177

Komisijas Regula (EK) Nr. 177/2004
(2004. gada 30. janvāris),
ar ko 2004./2005. tirdzniecības gadam nosaka atbalstu pārstrādei paredzētiem tomātiem saskaņā ar Padomes Regulu (EK) Nr. 2201/96
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], un jo īpaši tās 6. panta 1. punktu,
tā kā:
(1) 3. panta 3. punkts Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem [2], nosaka, ka Komisijai jāpublicē atbalsta apjoms par tomātiem pēc tam, kad ir pārbaudīta atbilstība Regulas (EK) Nr. 2201/96 III pielikumā noteiktajiem sliekšņiem.
(2) Regulas (EK) Nr. 2201/96 5. panta 2. punkts paredz, ka pārstrādes sliekšņu pārsniegums aprēķināms, slieksni salīdzinot ar vidējo pārstrādāto daudzumu, kuram piemēro atbalstu trīs tirdzniecības gadu laikā pirms gada, kuram jānosaka atbalsts.
(3) Vidējais pārstrādei piegādāto tomātu daudzums, kuram 2001./2002., 2002./2003. un 2003./2004. tirdzniecības gadā piemēro atbalstu un par kuru paziņojušas dalībvalstis, ir par 196004 tonnām lielāks nekā Kopienas slieksnis. Tādēļ atbalsts 2004./2005. gadam ir attiecīgi jāpielāgo saistībā ar Regulas (EK) Nr. 2201/96 4. panta 2. punktā noteikto līmeni.
(4) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Atbalsts tomātiem 2004./2005. tirdzniecības gadam saskaņā ar Padomes Regulu (EK) Nr. 2201/96 ir:
- Grieķijā, Francijā, Itālijā un Portugālē EUR 34,50 par tonnu,
- Spānijā EUR 34,50 par tonnu tomātiem, kas paredzēti veselu mizotu tomātu ražošanai,
- Spānijā EUR 29,36 par tonnu tomātiem, kas paredzēti tādu produktu ražošanai, kas nav veseli mizoti tomāti.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 30. janvārī

Labels: 17
5